

**KAZLŲ RŪDOS SAVIVALDYBĖS ADMINISTRACIJOS
ŠVIETIMO, KULTŪROS IR SPORTO SKYRIUS**

Biudžetinė įstaiga. Atgimimo g. 12, LT-69443 Kazlų Rūda.
Duomenys kaupiami ir saugomi Juridinių asmenų registre, kodas 188777932
Skyriaus duomenys: Atgimimo g. 12, LT-69443 Kazlų Rūda, tel.: (8 343) 68 628 / 95 276, el. p. svietimas@kazluruda.lt

|  |  |  |  |  |  |
| --- | --- | --- | --- | --- | --- |
| Kazlų Rūdos savivaldybės tarybai |  |  |       | Nr.  |       |
| Į  |       | Nr.  |       |
|  |

# **AIŠKINAMASIS RAŠTAS**

**DĖL PRITARIMO PROJEKTO „****VISOS DIENOS MOKYKLOS PASLAUGŲ PRIEINAMUMO DIDINIMAS KAZLŲ RŪDOS SAVIVALDYBĖJE“ RENGIMUI IR ĮGYVENDINIMUI**

2024-12-

Kazlų Rūda

**1. Tarybos sprendimo projekto tikslai ir uždaviniai:** pritarti projekto „Visos dienos mokyklos paslaugų prieinamumo didinimas Kazlų Rūdos savivaldybėje“ (toliau – Projektas) įgyvendinimui.

**2. Dabartinis ir siūlomas Tarybos sprendimo projekte aptariamų klausimų reguliavimas:**

Lietuvos Respublikos vietos savivaldos įstatymo 15 straipsnio 4 dalis nustato, kad jeigu teisės aktuose yra nustatyta papildomų įgaliojimų savivaldybei, sprendimų dėl tokių įgaliojimų vykdymo priėmimo iniciatyva, neperžengiant nustatytų įgaliojimų, priklauso savivaldybės tarybai.

Lietuvos Respublikos švietimo, mokslo ir sporto ministerija parengė kvietimą Nr.10-059-K (toliau – Kvietimas) teikti projekto įgyvendinimo planą finansavimui gauti pagal 2021–2030 metų plėtros programos valdytojos Lietuvos Respublikos švietimo, mokslo ir sporto ministerijos švietimo plėtros programos pažangos priemonės Nr. 12-003-03-02-01 „Įgyvendinti įtraukųjį švietimą“ projektų finansavimo sąlygų aprašą Nr. 5, patvirtintą 2023 m. kovo 1 d. Lietuvos Respublikos švietimo, mokslo ir sporto ministro įsakymu Nr. V-241 (toliau – Aprašas).

Projekto tikslas – sukurti ir įdiegti priemonių įtraukiajam ugdymui ir švietimo pagalbai mokyklose paketą, kuris užtikrintų visos dienos mokyklos paslaugas bei aprūpinimą priemonėmis mokiniams – tiek specialiųjų ugdymosi poreikių turintiems ir atskirties riziką patiriantiems vaikams, tiek ir išskirtinių gabumų mokiniams.

Pagal Aprašą remiamos veiklos:

ugdymo organizavimo modelių, apimančių įvairias priemones švietimo prieinamumui didinti ir veiksmingos švietimo pagalbos teikimui užtikrinti specialiųjų ugdymosi poreikių (toliau – SUP) turintiems ir atskirties riziką patiriantiems mokiniams, diegimas ikimokyklinio, priešmokyklinio ugdymo programas įgyvendinančiose mokyklose, teikiant visos dienos mokyklos paslaugas bei keliant visos dienos mokykloje dirbančių specialistų kompetencijas, aprūpinant specialiosiomis mokymo priemonėmis;

ugdymo organizavimo modelių, apimančių įvairias priemones švietimo prieinamumui didinti ir veiksmingos švietimo pagalbos teikimui užtikrinti specialiųjų ugdymosi poreikių (toliau – SUP) turintiems ir atskirties riziką patiriantiems mokiniams, diegimas bendrojo ugdymo programas įgyvendinančiose mokyklose (įskaitant PMĮ įgyvendinančias bendrojo ugdymo programas), teikiant visos dienos mokyklos paslaugas bei keliant visos dienos mokykloje dirbančių specialistų kompetencijas, aprūpinant specialiosiomis mokymo priemonėmis.

Projekto atrankos būdas – konkursas.

Pagal Aprašo reikalavimus pareiškėja – Kazlų Rūdos savivaldybė. Projekto partneriai – Kazlų Rūdos Kazio Griniaus ir Kazlų Rūdos savivaldybės Plutiškių gimnazijos.

Projekto tikslinė grupė – mokiniai (įskaitant SUP turinčius vaikus), jų tėvai (globėjai, rūpintojai), mokytojai, specialiąją pagalbą teikiantys asmenys, švietimo pagalbos specialistai. Projekto įgyvendinimo trukmė – 36 mėn. nuo Projekto sutarties įsigaliojimo.

Bendra Projektui įgyvendinti galima skirti finansavimo lėšų suma – 30 226 080 Eur iš Europos regioninės plėtros fondo ir Europos socialinio fondo. Didžiausia galima skirti finansavimo lėšų suma pagal Aprašo remiamas veiklas yra iki 3 000 000 Eur (trijų milijonų eurų).

**3. Galimos pasekmės (tiek teigiamos, tiek neigiamos), laukiami rezultatai priėmus Tarybos sprendimą:** Teigiamos pasekmės – Projekto metu Kazlų Rūdos Kazio Griniaus ir Kazlų Rūdos savivaldybės Plutiškių gimnazijose pailgintos dienos grupės nebus finansuojamos iš Savivaldybės biudžeto ir jose nebus imamas mokestis iš tėvų (globėjų, rūpintojų) už teikiamas paslaugas.

Neigiamų pasekmių nenumatyta.

**4. Tarybos sprendimo projekto vertinimas, kai rengiamas norminio teisės akto projektas:** Projektas nevertintinas antikorupciniu požiūriu.

**5. Numatomo teisinio reguliavimo poveikio vertinimo rezultatai:** Teisinio reguliavimo poveikio vertinimas neatliekamas.

**6. Priėmus Tarybos sprendimą keičiami ar pripažįstami netekusiais galios teisės aktai**: Nėra.

**7. Tarybos sprendimui įgyvendinti reikalingi priimti teisės aktai**: Nėra.

**8. Tarybos sprendimui įgyvendinti reikalingos lėšos ir šaltiniai:** Projekto įgyvendinimui biudžeto lėšų nereikės. Didesnis balų skaičius suteikiamas projektams, kurių pareiškėjas ir (arba) partneris įsipareigoja nuosavomis lėšomis finansuoti projekto tinkamų finansuoti išlaidų dalį.

**9. Kiti Tarybos sprendimui priimti reikalingi pagrindimai, skaičiavimai ar paaiškinimai:** Nėra.

**10. Adresatų sąrašas, kuriame tiesioginis rengėjas nurodo Tarybos sprendimo pavadinimą, juridinius ar fizinius asmenis, kuriems reikia siųsti sprendimo nuorašą, arba asmenis, kuriems sprendimą reikia siųsti susipažinti:** Nėra.

**11. Tarybos sprendimas įsigalioja:** Teisės aktų nustatyta tvarka.

**12. Tarybos sprendimo projekto lyginamasis variantas:** Nėra.

**13. Su Tarybos sprendimo projekto rengimu susiję dokumentai:** Nėra

|  |  |  |
| --- | --- | --- |
| Švietimo, kultūros ir sporto skyriaus vyriausioji specialistė, atliekanti skyriaus vedėjui nustatytas funkcijas |  | Aušra Kliūčiuvienė |

Aušra Kliūčiuvienė, tel. (8 343) 68 628, el. p. ausra.kliuciuviene@kazluruda.lt